ভোলা, ২৬ জুন (শীর্ষ নিউজ ডটকম): ভোলার লালমোহন উপজেলার ৫নং লালমোহন ইউনিয়নের সাবেক চেয়ারম্যান ও আওয়ামী লীগ নেতা আজিজুল ইসলাম (৬২) ইন্তেকাল করেছেন। (ইন্না নিল্লাহি..........রাজিউন)। আজ রোববার দুপুরে হৃদরোগে আক্রান্ত হয়ে তিনি ইন্তেকাল করেন।   নিহতের পারিবারিক সূত্রে জানা যায়, দুপুর পৌনে ১টার দিকে আজিজুল ইসলাম বুকে ব্যথা অনুভব করলে তাকে লালমোহন হাসপাতালে নেয়া হয়। এর কিছুক্ষণ পর তিনি মারা যান। মৃত্যুকালে তিনি ৩ ছেলে ও এক মেয়েসহ বহু আত্মীয়-স্বজন রেখে যান। তিনি লালমোহন বাজার ব্যবসায়ী সমিতির সাবেক সাধারণ  সম্পাদক ছিলেন। আগামীকাল সোমবার লালমোহন কেন্দ্রীয় ঈদগাহ মাঠে মরহুমের নামাজে জানাজা শেষে শহরের পারিবারিক কবরস্থানে দাফন করা হবে।  তার মৃত্যুতে ভোলা-৩ আসনের এমপি নুরুন্নবী চৌধুরী শাওন, কেন্দ্রীয় বিএনপির ভাইস প্রেসিডেন্ট সাবেক মন্ত্রী মেজর (অব.) হাফিজ উদ্দিন আহম্মদ, আওয়ামী লীগ নেতা মেজর (অব.) জসিম উদ্দিন, জেলা আওয়ামী লীগের সভাপতি ফজলুল কাদের মজনু, সম্পাদক আব্দুল মমিন টুলু, লালমোহন উপজেলা আওয়ামী লীগের সভাপতি অধ্যক্ষ একেএম নজরুল ইসলাম, লালমোহন পৌরসভার সাবেক মেয়র এনায়েত কবীর শোকাহত পরিবারের প্রতি গভীর সমবেদনা  জানিয়েছেন।  (শীর্ষ নিউজ ডটকম/প্রতিনিধি/ওআর/শাসি/আরআর/২০.৩৮ ঘ.)